
A nyílt forrású információszerzés katonai aspektusai

Jelen pályamunkám a nyílt forrású információszerzés (Open Source Intelligence – OSINT) témakörét taglalja, civil és a katonai aspektusokat bemutatva.
Kutatási módszereim közé tartozott a szakirodalmak feldolgozása, a nyomtatott formában elérhető hazai szakirodalmak mellett, a témakör aktualitásának megfelelően elektronikus formában elérhető magyar és idegen nyelvű forrásokat is felhasználtam, továbbá kérdőíves felmérést végeztem a közösségi média használat és digitális higiénia kérdéskörökben a magyar szerződéses és hivatásos katonák körében és interjúkat készítettem a Magyar Honvédség felsővezetésében dolgozó szakembereivel.
Kutatásom célja, az OSINT eszközök és az infokommunikációs technológiák komplex vizsgálata katonai aspektusokban. Jelenleg csak nagyon szűk körben vizsgált terület hazánkban a nyílt forrású információszerzés, ennek megfelelően ez ösztönzött arra, hogy ezzel a területtel foglalkozzak, továbbá a szakirányom végett is szerettem volna a témát kifejteni, mivel információbiztonsági tiszt leszek, fontosnak tartom a megszerzett tudást kamatoztatni a jövőbeni beosztásom érdekében.
Az előzetes elemzéseim alapján (jellemzően nemzetközi szakirodalmak vizsgálatával) arra a következtetésre jutottam, hogy az OSINT tevékenységeknek egyre nagyobb hatása lesz a katonai műveletekre, így kiemelten fontosnak tartom egy ilyen irányú kutató-elemző munka végrehajtását. Mindezek mellett az infokommunikációs technológiák és a biztonság összefüggéseit kívánom bemutatni, hiszen amellett, hogy a korszerű eszközök számos módon jobbá teszik életünket, számos veszélyt is hordozhatnak. Mivel technológia fejlődése megteremtette azt a különleges helyzetet, hogy a felelőtlen, nem biztonságtudatos felhasználók nagyon könnyen lekövethetővé és lehallgathatóvá válnak.
Összegzéseként kijelenthetem, hogy sikerült választ találnom a kutatási kérdéseimre, felépítenem egy olyan dolgozatot, amely tematikusan meghatározza az összefüggéseket az OSINT és a hadsereg között. Remélem, hogy a munkám több emberhez elér majd, és betekintést nyerhetnek a nyílt forrású információszerzés katonai lehetőségeibe.



